Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline suri infarkti tõttu,
mistõttu ta teab kogu seda protsessi, kui inimene sureb.
Ühtlasi teab ta, milline ka taevas välja näeb.
Ta naases sealt füüsiliselt täiesti tervena,
kaasas pakiline sõnum me kõigi jaoks.
Ka teie jaoks.
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Minuga pole kunagi varem midagi sellist juhtunud.
Minuga on siin täna messiaanlik juudi rabi Felix Halpern.
Felix, mulle pole keegi kunagi varem helistanud ja öelnud:
"Sid, üks ingel on siin minuga just praegu."
See polnud tavapärane lugu,
enne kui see meditsiiniline viga ilmsiks sai.
Räägi sellest.
See polnud kohe kindlasti tavapärane
teha läbi suremisprotsess tänu meditsiinilisele veale.
Tarbisin 29 päeva jooksul 7,5 kuu jagu ravimeid.
See on ikka päris korralik viga!
See viis mu keha kuu ajaga mürgistatud seisu,
mida arstid nimetasid seesmiseks tormiks.
Viimasel nädalal tipnes kõik sellega,
et mu ihu oli kui tule sees ja mu rinnus olid valud.
Iga mu seljalihas valutas.
Kõik need on tüüpilised infarkti tunnused,
kuigi mis iganes põhjustel ma arvasin, et need lähevad üle.
Kuniks üks õhtu oli halvim kõigist
ja ma ei kannatanud seda valu enam välja.
Läksin öösel kell 3 alla elutuppa
ja mu süda seiskus.
See ei pidanud enam vastu.
Ja vaid hetkega.
Vaid hetkega.
Tegelikult ühe silmapilguga, mis on vaid 1/3 sekundit
lahkus mu hing mu ihust ja hakkas tõusma vaimsesse sfääri.
Nii nägin mingil hetkel sealt ülevalt oma elutut keha diivanil lebamas
ja siis tuli üks ingel -
samal ajal, kui vaimses sfääris horisontaalselt lebasin
ja liigutas oma kätt mu kohal.
Nägin ta keha - see oli võimas ja tal oli meelevald.
Lamades seal vaimses sfääris nägin paremal pool heledat valgust.
See oli kui tunneli lõpust kumav valgus.
Kartsid sa ka keset seda kõike?
Sel hetkel, kui surin, kadusid kõik mu kuid kestnud valud.
Ühtlasi kogesin erakordset rõõmu ja rahu
ja üldse mitte mingit hirmu.
Seejärel aga mu teekond jätkus
ja korraga olin ma juba taevas Jumala trooni ees.
Mida sa seal nägid?
Üht tuleringi.
Muutusid emotsionaalseks. Miks?
Seistes Jumala trooni ees...
See muide muudab mind ka emotsionaalseks,
sest sa oled ju Jumala trooni ees!
Seda trooni ümbritsevad mitmekordsed tule- ja au ringid,
mis on samas väga sügavad,
kaitstes seda trooni.
Langesin hoobilt silmili maha,
kattes oma silmad,
sest ma ei suutnud kanda välja sealset au, briljantsust ja tuld.
Nii pidin katma oma silmad.
Seetõttu veel tänagi,
kui lähen Jumala ligiollu ja Tema au ligi, Teda ülistades,
on mu jaoks tavapärane katta oma silmad.
Nii ma siis lebasin seal Jumala trooni ees,
nähes nii trooni kui me Issanda jalgu.
Jumala troon laius kristall-alusel,
mis lahutas kolmandat taevast madalamatest taevastest.
Taevas olles
sattusin ka ühe jõe äärde,
mis tundus voolavat Jumala trooni juurest.
Ma ei tea, kuhu see suundus, aga see voolas.
Selle jõe vesi aga oli märkimisväärne.
See oli kristallselge.
Selgeim kui ükski vesi, mida suudaksin ette kujutada.
Isegi, kui suudaksin minna kõige kõrgemate mägede jalamitele,
kust samuti vesi voolab.
See poleks ikkagi nii selge.
Tundus, et selle vee loomulik omadus on anda elu.
Jõe põhjas sillerdasid aga kalliskivid ja mineraalid.
Poolvääriskivid ja vääriskivid, mis kiirgasid ja sillerdasid seal.
Teemantid, rubiinid ja smaragdid -
kõik oma täiuslikus konditsioonis.
Seal on elu nii õhus kui kõikjal.
Kõik, mis seal on, on eluandev
ja kõik kulgeb Looja poolt antud loomulikus rütmis.
Kuidas sa end seal tundsid?
Tundsin end kui esimest korda lendu tõusnud linnuna.
Kujutage ette lindu, kes pääseb puurist
ja ta kogeb elu esimest korda tiibade all tuult
ning tõuseb lendu.
Kogesin, mis tunne see on, kui sind ei hoia miski tagasi
ja sa saad liikuda läbi õhu.
Ükski maine piirang ei piira sind.
Kui sind taevast tagasi saadeti, läksid sa tagasi oma ihusse.
Kogesid sa selles protsessis mingitki valu?
Või hirmu?
Ei.
Kuid hetkel, mil Jumalal oli aeg hingata minusse taas eluhingust,
tuli eikusagilt üks tuuleiil...
Lebasin seal oma elutoas
ja tuuleiil tungis mu sõõrmetesse ja suhu,
läbistas mu kopsude kõige sügvamad sopid
ja liikus tagasi mu pähe.
Tõmbasin hinge,
mis sarnanes sellega,
kui tõused korraks veel alt pinnale
ja teed oma viimase sügava hingetõmbe,
et mitte ära uppuda.
Ma hingasin ka sügavalt sisse ja mu pea põrkus tagasi.
Kui see juhtus, raputasin pead ja küsisin: "Mis just äsja juhtus?"
Ja siis ma mõistsin, mis toimus.
Jumal tõi mu tagasi ellu.
Peale seda, kui sa tagasi ellu tulid, said sa ka oma viimase arsti raporti.
Mida seal su tervise ja südame seisundi kohta öeldi?
Arst ütles: "Ma ei tea, millest te veri koosneb,
aga 68-aastase mehe kohta on teil kui noore metskitse veri."
Milline sõnum!
Ma ei jõua taevasse jõudmist ära oodata!
Samas on meil siin maa peal veel oma töö teha.
Tean, et ootate väga rabi Felixi pakilist sõnumit,
millega ta taevast tagasi saadeti, et jagada seda just teile.
Oleme kohe tagasi.
Naaseme peagi saatesse...
Väljaspool me päikesesüsteemi
on viimase 20 aasta jooksul avastatud üle 1000 planeedi.
Ainuüksi Linnutees on vähemalt 100 miljardit tähte
ja vähemalt 100 miljardit galaktikat vaadeldavas universumis.
Taevas on rohkem tähti kui liiva kõigis maailma randades.
Igas sekundis sünnib kuni 4800 uut tähte.
Inimese ajus on keskmiselt 86 miljardit neuronit.
Kui kogu inimese DNA üheks sirgeks tõmmata,
oleks selle pikkuseks pea 55 miljonit km,
mis ulatuks Pluutoni edasi-tagasi kuus korda.
Kiirusega, millega vererakud tavalises inimkehas liiguvad,
saaks maakerale 2,5 korda tiiru peale teha.
Ajust ja ajju liikuvad närviimpulsid liiguvad kiirusega 400 km/h,
mis on kiirem kui vormelauto liikumine.
Kui inimaju oleks arvuti,
suudaks see teha 38 000 triljon operatsiooni sekundis.
Tegu on maailma võimsaima superarvutiga,
millest me kasutame vaid üliväikest osa.
Kas kogu see loodu on vaid juhuslik kokkusattumus?
Või on kogu universum loodud kindla plaani järgi?
Kas on olemas Looja, kellel on plaan ka sinu jaoks?
Pakume sulle üht sisukat raamatut,
mis vastab nii neile kui paljudele teistelegi küsimustele.
Saad selle endale tasuta alla laadida,
külastades ekraanil nähtavat kodulehekülge.
Jumala üleloomulikkusel ei ole piire,
nii nagu pole ka sulle piire
saamaks juhiseid imede sfääris liikumiseks
ja kogemaks oma üleloomulikku läbimurret
ükskõik, kus ja millal.
Mis iganes su mured
pere-, raha-, haiguse- või depressiooniga seoses -
ISN netivõrgustik saab muutma su elu.
Kus ja millal iganes.
Ole valmis oma üleloomulikuks läbimurdeks
ja lae tasuta ISN äpp alla juba täna!
Naaseme saatesse.
3 päeva peale seda, rabi Halpern,
mil olid surnud, taevas käinud ja tagasi oma ihusse tulnud -
ihusse, mis peale taevas käiku oli täiuslik,
ilmutas Jumal sulle midagi.
Olen sellest isegi suuremas vaimustuses,
kui tema taeva-kogemusest.
Mida Jumal sulle Psalmide kohta ütles?
Mu süda püüdis
avastada, milline mu uus elu saab olema.
Teadsin, et mu vana elu on möödas.
Paulus ütles ka, et ta tundis kord "üht meest",
kuid ta ütlebki seda mineviku vormis.
Pauluse jaoks oli see "üks mees" läinud.
Ka seda meest, kes ma enne kõike seda sündmust olin,
ei ole enam olemas.
Küsisin Jumalalt, kas need inimesed, kes on siin,
saaksid kogeda seda, mida Ta mulle näitas.
Tean, et mu elu ja surma kogemus pole ülekantavad.
Küll aga Jumala au ja rahu, mida Jumal näitas ja lasi kogeda,
on ülekantavad
ja ongi mõeldud Jumala rahvale ehk Tema lastele.
Jumal ütles mulle esimesel kolmel päeval,
et saan ammutama vaid ühest raamatust.
Vaid ühest raamatust kogu Piiblis.
Ma armastan Jumala Sõna ja uurin seda. - Mina ka.
Ma loen kõiki Piibli raamatuid. - Mina ka.
Nii oli see esimest korda mu elus, kus pidin lugema vaid ühte raamatut.
Ja las ma öelda -
olen alates 2019. a. septembrist endiselt selle ühe raamatu juures,
sest Jumal näitab mulle endiselt sealt asju.
Jumal ütles mulle: "Hoian sind Psalmide raamatu juures.
Uurides kõike seda, mida sulle näitan,
saad nägema mu au Psalme.
Kirjapandud sõnu, mis toovad au mu nimele
ja tõstavad mind kõrgeks."
Nii sai 3 päevast 30 päeva,
30 päevast 90 päeva jne. jne.
Jumal näljutas mu hinge,
et ma ei tegeleks enam
tavapäraste asjade-, murede- ja vajadustega.
Asjadega, mille pärast me pidevalt palves Jumala ette läheme.
Jah, see on oluline, et seda teeksime,
sest Jumal ise õpetab meid Teda paluma
ja Ta kuuesabast kinni haarama.
Ehk me peamegi minema pidevalt Jumala ette.
Samas aga mõistsin koheselt, et mu varasemad palvemudelid
olid kujunenud selle põhjal, mida mulle oli õpetatud
ja see oli vale.
75-80% tavauskliku elust tugineb vajaduste-põhistele palvetele,
paludes Jumalalt asju, tervenemist ja kõike muud,
mida ongi õigus paluda ja ma ei mõista seda kuidagi hukka.
Samas aga näitas Jumal mulle, et see toidab "pidevalt vajavat" vaimu,
mis ei lase meil saada vabaks ja kogeda ülikülluslikku elu.
See läheb tänulikkuse vastu,
sest kui siseneme muudatuste sfääri,
siis me vajadused pole enam need, mis meid dikteerivad.
Ja teate, mis siis juhtub?
Tänu ja hea meel võtavad võimust kõige üle, mida näed.
Nii ütlen inimestele, et 80% nende palvetest
peaks tuginema Jumala ülendamisele ja Talle au toomisele
ja 20% palvetest tuginedes vajadustele.
Nii et sa võtad ette mõned valitud Psalmid,
mis räägivad Jumala aust ja Tema ülistamisest
ning asendad need kõige sellega, mida muidu palves tegid?
Hommikuti ärgates ja palvetama hakates -
igakord, kui hakkan langema tagasi millegi palumise rööbastesse,
Jumal peatab mu.
Ta ütleb: "Sa ei pea mitte paluma, aga tooma au mu nimele."
Too mõni näide.
Võta mõni selline Psalm
ja kujutame ette, et oled oma kodus - oma salajases palvekambris,
ning tee seda, mida sa seal siis teeksid.
Psalm 19 põhjal: "Oo Jumal, taevad jutustavad Sinu au
ja taevalaotus, mida ei anna mõõta, kuulutab Sinu kätetööd.
Kätetööd, mis on mõistmatu ja mõõdetamatu.
Sina Isa, oled Kõikväeline ja auline.
Päev päeva järel Sa kõneled ja öö öö järel ilmutad Sa oma tarkust.
Ei ole kõnet ega sõnu, mis ei ulatuks isegi tähtedeni,
mille Sina, Jumal,
oled oma tahte ja loomise kohaselt taevalaotusse asetanud.
Nende häält pole küll kuulda,
aga ometi käib nende kõla üle kogu ilmamaa.
Issand, piisab vaid, kui tõstan oma pilgu öisesse taevasse
ja ma juba näen Su au,
sest Sina Issand, oled see peigmees, kes on tulemas.
Ja mina olen pruut, kes ootab Su järele."
Sellised on need mõtisklused,
mis täidavad mu hommikuid koos Jumalaga.
Võin siinkohal öelda, et olen ka ise hakanud nii tegema.
Usun, et näen oluliselt rohkem palvevastuseid
tänu Jumala ülistamisele-kiitmisele ning Tema aus elamisele,
kui lihtsalt oma vajaduste eest paludes
See ongi see, mis juhtus.
Jumal on vastanud mu palvetele,
samal ajal, kui ma ülistan, ülendan ja austan Teda.
Sest fakt on see,
et maapealne elu on raske, taevane elu kerge.
Tänu oma olemusele ja langenud loomusele
ongi maapealne elu vajaduste-põhine.
Kas sinu, minu ja me vaatajate vajadused
saavad kunagi üldse otsa?
Ei saa.
Isegi, kui me palved saaks täna vastatud,
teeks need vaid ruumi uutele palvetele.
Seoses mu laste-, lastelaste-, teenistuse-, elu-, kodumaaga jne. jne.
Meil on alati, mille pärast paluda,
sest oleme oma loomuselt alati midagi vajavad.
Me oleme langenud ja elame rikutud maailmas.
Piiblis küsitakse Jumalalt:
"Kes on üldse inimene, et Sa tema peale mõtled?"
Oleme sama haavatavad, kui väikesed sipelgad.
Vahel väljas jalutades
tunnengi end Jumala suuruse ees nagu sipelgas siin maamuna peal.
Küsisid, mis tunne oli kogeda vabadust.
Ütlesin, et tundsin end kui linnuna,
kes elu esimest korda puurist välja sai.
Kuid vabaduse mõistes on kogu mu elu muutunud.
Tunnen, et olen vaid kui vaatleja, kes külastab Maad.
Elan selliselt, et mind ei seo miski
ja see on lasknud mul kogeda vabadust,
mida ma pole kunagi varem kogenud.
Jeesus ütleb Johannese 17:16 väga selgelt,
et me ei ole sellest maailmast, kuigi elame siin maailmas.
Nii tunnen rohkem kui eales varem, et ma pole osa sellest maailmast.
Vahel oli see ka raske
ja ma tundsin seda isegi kui puudusena.
Ka pidi mu pere sellega kohanema.
Nad nägid, kuidas läksin tuulise ilmaga välja,
sest ma lihtsalt vajasin tunda tuule puhumist.
Puhuvas tuules on midagi.
Selles on üks vabadus, mida kogesin ka vaimus olles.
Selle puhumises on vabadus.
Lähen vihmaga välja ja lasen sel end läbimärjaks kasta.
Tean, et see näib hullumeelne, aga mind ei huvita,
sest Issand on see, kes saadab värskendava vihma.
Tead, mis see on?
Sulle on saanud selgeks,
et me tegelikult elame vaid üheainsa Isiku silme all. - Just.
Ja see Üks asub seal üleval taevas.
Just. Ja kõik väljas olev on kui laienduseks mu pühale paigale.
Olen igal hommikul k 3 üleval
ja käin päikesetõusu ajal sageli jalutamas.
Päike on imeilus
ja ma kummardun tee ääres põlvili ning ülistan Jumalat.
Mind ei huvita.
Keegi küsis kord, mida ma teen ja küsijaks oli moslemi neiu.
Jagasin siis talle Jumalast.
Mul pole aimugi, kust ta välja ilmus,
aga ma olin tol hommikul tee ääres ja ülistasin Jumalat.
Mu detailide märkamine on muutunud palju selgemaks.
Võin vaadata eemalt mõnda puud ja näha detailselt selle lehti ja oksi.
Enne sa seda ei näinud? - Ei.
Viin pojapoja jalutama ja ütlen,
et läheme vaatama Jumala imeilusat kätetööd.
Peatume ja vaatame erinevaid asju,
noppides näiteks väikese tammetõru, lilleõie või putuka
ja ma ütlen talle: "Hudson, Jumal on selle loonud.
See on tulnud Tema käest."
Ma imetlen absoluutselt kõike meid ümbritsevas loodus.
Ja austad Jumalat selle eest.
Ma ei ülista ega kummarda loodust, vaid ma ülistan selle kõige Loojat.
Nii on iga päev üks seiklus.
Mu silmad on pärani lahti ja kõrvad valla.
Ma ei räägi enam nii palju, kui varem, vaid ma kuulan rohkem.
Kohtudes kellegagi, kasvõi poes, ma kuulan ja jälgin nimesi.
Jumal on andnud mulle võime näha inimese hinge.
Varem sa seda ei näinud? - Ei.
Näen sageli sedagi, mis nendega lapsena juhtus.
Näen neid igas nende eluetapis ja asju, mis seal on juhtunud.
Nii hakkan paluma nende ja nende tervenemise eest.
Oled sa täna kaastundlikum inimeste suhtes?
Täiega. 100%.
Igatsed sa täna rohkem kui varem, et inimesed tunneksid Messiat?
100%
See on mu elu kutsumine -
jagada sõnumit, mille Jumal on mulle andnud.
Kasutad veelgi kangemat väljendit ja ütled, et see on pakiline.
See on pakiline, sest keegi ei tea, millal tal on aeg siit ilmast lahkuda.
Me arvame, et kogu me elu on ette kirjapandud
ja kõik me plaanid on määratud täituma.
Piibel aga ütleb, et peaksime aega kalliks,
sest me elu on kui rohul põllu peal, mida homme ei pruugi enam olla.
Mu elu lõppes ühe hetkega, kuigi ma polnud seda plaaninud nii.
Mu hing lahkus ühe hetkega,
kuid tänu Jumalale, et Ta tõi mu tagasi!
Kui Jumal ei hoiaks me elu alal, poleks meist kedagi siin.
Me ei räägiks siin praegu, sest mind lihtsalt poleks.
See tuletas mulle midagi meelde, kuigi see on veel pehmelt öeldud.
See sai pitseeritud mu südamesse ja meeltesse,
et inimesed peavad seadma oma asjad Jumalaga korda.
Inimesed peavad omama täit kindlust, et kui nad peaks homme lahkuma -
olgu see autoõnnetuse-, mõne diagnoosi- või mille iganes tõttu,
surma ei saa ette planeerida.
Küsimus vaid on, kuhu nad siis lähevad?
Mõistsin, et see rahu, rõõm ja Jumala au,
mida ma surres kogesin,
ei ole miski, mida kogevad need, kes ei tunne Jumalat.
Sa kas tõused üles taevasesse auhiilgusesse
või lähed põrgusse,
mis on pimedaimast pimedaim paik.
See aga murrab mu südame.
See murrab mu südame.
Nii ei saa ma ka enne rahu, kui seda sõnumit pidevalt kuulutatakse
Me kõik teame seda oma mõistusega,
kuid seal on suur vahe, kas teada seda oma mõistusega,
või iga viimse oma rakuga, millega ülistada Jumalat.
Rabi Felix ei uskunud, et ta sureb, aga ta suri.
Jah, see oli meditsiiniline viga,
aga sa võid ka sama hästi astuda mõne auto ette
või mõni auto sõidab sulle sisse.
Sa lihtsalt ei tea, millal su lõpp on käes.
Küll aga tean ma, et Jumal on nii hea,
et kui palud koos minuga järgnevat palvet
ja mõtled seda kogu oma südamest.
Mitte seetõttu, et sa vääriksid midagi, aga seetõttu, et Jumal on nii hea.
Nii et palu minu järel:
"Kallis Jumal."
Ütle kohe kõva häälega: "Kallis Jumal,
ma olen patune.
Olen patustanud Sinu vastu
ja mul on kahju selle pärast.
Usun,
et Jeesuse veri
puhastab mind kõigist mu pattudest
ja Sa ei pea enam meeles mu patte.
Ja nüüd, mil ma olen puhas,
Jeesus tule mu südamesse elama.
Ole minu Päästja.
Ma teen Sinust oma Issanda.
Tahan isiklikult kogeda Sind.
Aamen."
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustiku kaudu näed 24/7 erinevaid saateid
nii oma nutiseadmetes kui Smart-TV kaudu.
Näen oma lemmiksaateid, mil iganes soovin.
Mu treeningutel pole mingeid piire nagu ka ISN taskuhäälingutel mitte.
Lae tasuta ISN äpp alla juba täna.
Järgmises saates...
Tere! Mina olen pastor Kim Owens
ja mu koguduses on juba 6 aastat olnud ärkamine.
See peaks olema iga uskliku normaalsus.
Vaata meid järgminegi kord,
kus jagan sellest, kuidas ka sina ja su pere
võite igapäevaselt kogeda ärkamist.
Tõlge: Anne-Ly Raukas